Kommissionens forordning (EF) nr. 1987/2000
af 20. september 2000
om fastsættelse af niveauet for Fællesskabets kvantitative lofter ved genindførsel i Det Europæiske Fællesskab af tekstilprodukter i kategori 13 med oprindelse i Folkerepublikken Kina efter økonomisk passiv forædling i dette land og om ændring af Rådets forordning (EØF) nr. 3030/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved Kommissionens forordning (EF) nr. 1591/2000(2), særlig artikel 3, stk. 3, i bilag VII, og
ud fra følgende betragtninger:
(1) Artikel 3, stk. 3, i bilag VII til forordning (EØF) nr. 3030/93 fastsætter, at allerede gældende specifikke kvantitative lofter for genindførsel efter økonomisk passiv forædling om nødvendigt kan tilpasses.
(2) Det gældende kvantitative loft for genindførsel i Det Europæiske Fællesskab af tekstilvarer i kategori 13 med oprindelse i Folkerepublikken Kina efter økonomisk passiv forædling i dette land er ikke tilstrækkeligt til at dække importørernes behov indtil udløbet af den nuværende bilaterale aftale om handel med tekstilvarer.
(3) Tabellen i bilag VII til forordning (EØF) nr. 3030/93 bør derfor ændres.
(4) Foranstaltningerne i denne forordning er i overensstemmelse med Tekstiludvalgets udtalelse -
UDSTEDT FØLGENDE FORORDNING:
Artikel 1
1. Fællesskabets kvantitative lofter for 2000 for genindførsel i Fællesskabet af tekstilprodukter i kategori 13 med oprindelse i Folkerepublikken Kina efter økonomisk passiv forædling i dette land fastsættes herved til 827000 stk.
2. Tabellen i bilag VII til forordning (EØF) nr. 3030/93 ændres tilsvarende.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. september 2000.